עפרי כנעני

עפרי כנעני (נולדה ב-11 במרץ 1975) היא אמנית ואשת חינוך ישראלית, אשר חיה בניו יורק. היא עוסקת באמנות מבוססת זמן, הכוללת וידאו ארט ומיצגים ובנוסף במיצבים ובהדפס. היא מלמדת בבית הספר לאמנות חזותית בניו יורק. עבודותיה מתבססות לעיתים קרובות על מחקר ארכיוני וטקסטים קלאסיים וקאנוניים, ומערבות דימויים מן המוכן עם דימויים שיצרה כנעני בעצמה, יחד עם נראטיב שחלקו עובדתי וחלקו מומצא. בעבודות ניתן למצוא תמות הקשורות לשפה, טכנולוגיה, מיתולוגיות שונות, וכן פמיניזם. עבודותיה הוצגו בין השאר במוזיאון המטרופוליטן, במומה פי אס1 ובמוזיאון ישראל.

== ביוגרפיה ==
עפרי כנעני נולדה בישראל, נכדתו של הפסל יחיאל שמי, בתה של האמנית והכוריאוגרפית יעל כנעני, ואחות בכורה לאמנית אביטל כנעני. כנעני גדלה בקיבוץ כברי.

עפרי כנעני היא בעלת תואר ראשון באמנות וחינוך מהמדרשה לאמנות, מכללת בית ברל ותואר שני באמנות ממכללת האנטר בניו יורק. התגוררה שנים רבות בברוקלין, ניו יורק עד שעברה ללונדון עם בן זוגה ושתי בנותיהם.

הבחירה לעסוק באמנות הייתה עבורה טבעית, "כי זה מה שהמשפחה שלי יודעת לעשות", היא אומרת. האופי של עבודותיה קשור באופן קבוע לעולמות של הוריה: “אמא שלי מגיעה מתחום של תנועה ואבא שלי מאדריכלות. העבודות שלי, גם אם יש וגם אם אין בהן סיפור, תמיד עוסקות בגוף וחלל".

לאחר סיום לימודיה במכללת האנטר זכתה כנעני במלגת סיקס פוינטס (Six Points) שתמכה בפיתוחו והפקתו של "פרויקט סוטה", עליו עבדה כנעני כחמש שנים. ב-2009 הוזמנה כנעני ליצור עשרה מיצבי וידאו שהוצגו במקביל בעשרה מוזיאונים בחבל לומברדיה שבאיטליה. בפרויקט זה, "Dreams and Dramas", הותאמו יצירות הווידאו לחלל הארכיטקטוני וההקשר ההיסטורי של כל אחד ממוסדות האמנות, וכן הכילו תכנים משותפים שקשרו אותם זה לזה ביצירה אחת המורכבת מעשרה חלקים. ב-2013 היא הוזמנה על ידי מוזיאון המטרופוליטן ליצור עבודת וידאו ארט לאולם הקונצרטים שלו, המבוססת על אוסף המוזיאון והוצגה בשיתוף עם נגינת תזמורת. היצירה, "שבע מילים", הוזמנה להציג שוב במוזיאון ב-2015.

משנת 2008 כנעני משמשת כמרצה בבית הספר לאמנות חזותית בניו יורק. ב-2014 היא הוזמנה להקים תוכנית שהות אמן בבית הספר, העוסקת באמנות חברתית במרחב בציבורי. כנעני מרצה גם במרכז הבינלאומי לצילום בניו יורק (ICP).

בשנת 2024 פורסם כי כנעני משמשת כפרופסורית אורחת באוניברסיטה הטכנית של וינה ומלמדת בבצלאל, שנקר ובאוניברסיטת תל אביב<ref></ref>.

== אמנות ==
עבודותיה של כנעני מתבססות לעיתים קרובות על מחקר ארכיוני וטקסטים קלאסיים וקאנוניים, המעובדים למיצג המשולב עם הקרנת שקופיות או וידאו ארט. עבודותיה מערבות דימויים שהם רדי מייד עם דימויים שיוצרת כנעני בעצמה, יחד עם נראטיב שחלקו עובדתי וחלקו מומצא. בעבודות ניתן למצוא תמות הקשורות לשפה, טכנולוגיה, מיתולוגיות שונות, וכן פמיניזם. חלק מעבודותיה הן מבוססות מקום ומיועדות לארכיטקטורה המסוימת שלו.

עבודות המיצב שלה בודקות את הפוטנציאל התיאטרלי של החלל האורבני ואת היחסים בין ארכיטקטורה לנרטיב. עבודות הווידאו שלה מותאמות לחלל, ויוצרות יחסים חדשים בין הצופה לחלל בו הן מוקרנות.

רישומיה מייצרים סיטואציות מתעתעות, הנראות לעיתים משחקיות ולעיתים אלימות. הרישומים חוקרים יחסי כוח, תפקידים מגדריים ואופני נראות.

את השימוש בדרכי הבעה מגוונות היא מסבירה: "אני עובדת במדיומים רבים. שנים רבות עבדתי עם רישומים ועם וידאו. זה יצר איזון בעבודת הסטודיו שלי - מחד יצרתי בהיקף קטן וביחידות מרובות, ומאידך עשיתי גם הקרנות וידאו גדולות, אותן יכולתי לייצר בתדירות נמוכה יותר, בערך פעם בשנה. שאלו אותי רבות למה אני לא מחברת ביניהם, אבל מעולם לא התעניינתי באנימציה. בשלב מסוים התחלתי לעבוד עם הקרנה של שקופיות, אותן אני חותכת ומשנה על ידי רישום. המעבר הזה בין דו מימד לתלת מימד של ההקרנה עובד בשבילי".

== עבודות מרכזיות ==
פרויקט סוטה, 2011 - מיצב וידאו
* פרויקט סוטה (2011) – מיצב וידאו רב הקרנות המעניק פרשנות עכשווית למסכת סוטה התלמודית, העוסקת באישה הנואפת. המיצב מספר על שתי אחיות אשר בעלה של אחת מן השתיים מאשים אותה בבגידה. האחות השנייה נחלצת לעזרתה במעשה דרמטי הכולל מסע, התחזות, וסוף טראגי. במיצב וידאו זה משתתפים השחקנים משה אבגי, טלי שרון, וקרן אור.
* שבע המילים (2013) - "שבע המילים הוא פרויקט שאפתני ומורכב". מיצב וידאו מוזיקלי הנעשה במיוחד למוזיאון המטרופוליטן המשלב קונצרט של יצירתו המונומנטלית של יוזף היידן "שבע מילים אחרונות של ישו" המבוצעת על ידי רביעיית מיתרים יחד עם סביבת וידאו דינאמית ומושכת את העין.
* Yes, Yes, Yes (2015) – מיצג העוסק בנושא האקסטזה, תחושה של היות אדם מחוץ לעצמו. העבודה מוצגת בצורת סיור מודרך בו מתהלך הקהל ברחובות העיר, מובל על ידי דמות בשם וי. וי מנחה את הקהל במסלול שמטרתו היא "בניית מכונת אקסטזה אולטימטיבית". הסיור עוצר במספר נקודות, בהם מתגלה בפני הקהל כנעני, המציגה בפניהם הרצאה קצרה בנושאים הקשורים לנושא האקסטזה, בשילוב "מכונות אקסטזה" פרי יצירתה. בדומה לרעיון כי אקסטזה היא תחושה של היות אדם מחוץ לעצמו, כך גם מכונותיה של כנעני מתרגמות מדיום אמנותי אחד (טקסט, סאונד או דימוי) למדיום אמנותי אחר.

== גלריית תמונות==
{| align=center
|<gallery widths="250px" heights="180px" perrow="3">
קובץ:Ofri_Cnaani,_Public_Notice,_2011_(Live_Cinema_Performance_at_the_BMW_Guggenheim_Lab_with_Cheryl_Kaplan).jpg|Public notice, 2011, מראה הצבה, BMW Guggenheim Lab, ניו יורק
קובץ:Ofri Cnaani, Dreams & Dramas, 2009 (video projections at 10 museums of contemporary art, Italy).jpg|Dreams and Dramas, 2009מראה הצבה, לומברדיה, איטליה
קובץ:Ofri Cnaani, D (Command Duplicate), 2014 Participatory performance at (OFF)ICIELLE, Fiac, Paris.jpg|D⌘(Command+ Duplicate), 2014מראה הצבה, Fiac, פריז, צרפת
קובץ:Ofri Cnaani, Seven Words, 2013, 2015.jpg|Seven Words, 2013מיצב וידאו, מוזיאון המטרופוליטן, ניו יורק
קובץ:Ofri Cnaani, The Sota Project, 2011 (Video Installation).jpg|פרויקט סוטה, 2011מיצב וידאו
קובץ:Ofri Cnaani, The Vanishing Woman, 2010, Live-cinema performance.jpg|The Vanishing Woman, 2010מיצג קולנוע חי, מראה הצבה
 </gallery>
|}

== השכלה ==
* 1997-2001 בי.אי.די., המדרשה לאמנות, בית ברל, התמחות בווידאו ארט
* 2002-2003 מ.א. באמנות חזותית, מכללת האנטר, ניו יורק

== פרסים ==
* 2000 מלגה קרן התרבות אמריקה-ישראל ע'ש שרת
* 2000 מלגת הצטיינות בהישגים אקדמיים, המדרשה לאמנות, מכללת בית ברל
* 2001 מלגת הצטיינות בהישגים אמנותיים, המדרשה לאמנות, מכללת בית ברל
* 2003-2004 מלגת לימודים בחו"ל, קרן תרבות אמריקה-ישראל ע'ש שרת
* 2005 מענק השתתפות בתוכנית AIM – Artist In the Marketplace fellowship program במוזיאון הברונקס
* 2007 מענק תוכנית Six Points, ניו יורק
* 2007 מלגת מחקר, מכון הדסה ברנדייס, מסצ'וסטס
* 2011 מלגת ארגון ארטיס
* 2011 מלגת קרן פיליפ ומיוריאל ברמן
* 2011 מלגת קולנוע נסיוני, קרן רבינוביץ'
* 2012 מלגת ארגון ארטיס
* 2013 מלגת קרן משפחת אוסטרובסקי
* 2014 מלגת Residency Unlimited, ברוקלין, ניו יורק

== תערוכות יחיד ==
* 2000 "חדר המתנה", גלריה פאר, תל אביב
* 2003 "תיאטרון שחור לבן", גלריה אלון שגב, תל אביב
* 2003 "פטרול", מוזיאון הרצליה לאמנות, הרצליה
* 2004 "השמש עדיין זורחת", גלריה פק, מילאנו
* 2005 "הקולונל ואני", גלריה אנדראה מייזלין, ניו יורק
* 2005 "The Blind Scenario", גלריה פק, מילאנו
* 2006 "מיתה משונה", מוזיאון חיפה לאמנות, חיפה
* 2007 “Decreation”, גלריה ברוורמן, תל אביב
* 2007 “Two Dimensional Days”, גלריה אנדראה מייזלין, ניו יורק
* 2009 "עפרי כנעני", גלריה Ugo Ferranti, רומא
* 2009 "Dreams and Dramas", רשת המוזיאונים של חבל לומברדיה, איטליה
* 2010 "מאניה", בית ביאליק, תל אביב
* 2010 “The Vanishing Woman”, מיצג במומה פי אס 1, ניו יורק
* 2011 "פרויקט סוטה", Kunsthalle Galapagos, ברוקלין, ניו יורק
* 2011 "פרויקט סוטה", רוטשילד 69, תל אביב
* 2011 "Public Notice", בשיתוף פעולה עם שריל קפלן, BMW Guggenheim Lab, ניו יורק
* 2012 "אפקטים מיוחדים" גלריה אנדראה מייזלין, ניו יורק
* 2012 "פרויקט סוטה", Fisher Museum of art at USC, לוס אנג'לס
* 2013 "ספר", הספרייה הלאומית, ירושלים
* 2013 "שבע המילים", מוזיאון המטרופוליטן, ניו יורק
* 2013 "חמש רוחות רפאים עונות על עשר שאלות", פרויקט אמנות ציבורית, The High Line, ניו יורק
* 2014 “Not I”, גלריה Marie-Laure Fliesch, רומא
* 2015 “Crippled Symmetry, Nelly Agassi- Ofri Cnaani”, מאנה קונטמפוררי, ניו ג'רזי
* 2015 "שבע המילים", מוזיאון המטרופוליטן, ניו יורק

== קישורים חיצוניים ==

* כתבת [http://www.blouinartinfo.com/news/story/835964/a-tale-of-two-sisters-ofri-cnaanis-the-sota-project-mines-the# פרופיל על עפרי כנעני] ב-[http://www.blouinartinfo.com/modern-painters-magazine Modern Painters]
* [http://bombmagazine.org/article/9486128/portfolio כתבת פרופיל על עפרי כנעני] ב-[http://bombmagazine.org/ Bomb Magazine]
* [http://cargocollective.com/svacitysite תוכנית שהות האמן] שפיתחה כנעני עבור בית הספר לאמנות חזותית
* [https://web.archive.org/web/20150402113852/http://www.andreameislin.com/artists/ofri-cnaani עפרי כנעני] באתר גלריית אנדראה מייזלין, ניו יורק.
* [http://www.galleriamlf.com/en/artisti/19/ofri-cnaani/ עפרי כנעני] באתר גלריית Marie-Laure Fleisch, רומא.
* [http://www.imj.org.il/artcenter/newsite/he/?artist=%D7%9B%D7%A0%D7%A2%D7%A0%D7%99,%20%D7%A2%D7%A4%D7%A8%D7%99&list= עפרי כנעני] באתר מרכז המידע לאמנות ישראלית, מוזיאון ישראל
* [http://forward.com/articles/135625/dangerous-liaisons-ofri-cnaani-s-the-sota-pr/ כתבה על פרויקט סוטה] ב [http://forward.com/ Jewish Daily Forward]
* [http://erev-rav.com/archives/6227 ראיון עם עפרי כנעני] בערב רב
* [http://web.nli.org.il/sites/NLI/Hebrew/library/Culture/12_artists/Else-Lasker-Schuler/Pages/interview.aspx ראיון עם עפרי כנעני] באתר הספרייה הלאומית
* מיטל רז, [http://timeout.co.il/%d7%aa%d7%a8%d7%91%d7%95%d7%aa/%d7%90%d7%9e%d7%a0%d7%95%d7%aa/%d7%a2%d7%a4%d7%a8%d7%99-%d7%9b%d7%a0%d7%a2%d7%a0%d7%99-%d7%a8%d7%99%d7%90%d7%99%d7%95%d7%9f עפרי כנעני הציגה במטרופוליטן, והגיע הזמן שגם אתם תכירו אותה. ריאיון], באתר Time Out תל אביב, 13 ביולי 2015
* [https://www.youtube.com/watch?v=62KRSBiDHRY אירוע השקת היצירה "סְפָר"] מאת עפרי כנעני (וידאו) באתר יוטיוב
* [http://residencyunlimited.org/residencies/ofri-cnaani/ עפרי כנעני] באתר [http://residencyunlimited.org/ Residency Unlimited]
* 

== הערות שוליים ==

קטגוריה:אמניות ישראליות
קטגוריה:אמניות וידאו ארט ישראליות
קטגוריה:אמני וידאו ארט ישראלים
קטגוריה:אמני מיצג ישראלים
קטגוריה:אמניות מיצג ישראליות
קטגוריה:בוגרות המדרשה לאמנות
קטגוריה:בוגרי המדרשה לאמנות
קטגוריה:בוגרות מכללת האנטר
קטגוריה:בוגרי מכללת האנטר
קטגוריה:כברי: אישים
קטגוריה:ישראליות שנולדו ב-1975
קטגוריה:ישראלים שנולדו ב-1975